pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชม “ลิซ่า” ส่ง Soft Power ไทยให้ดังไกลไปทั่วโลก กระตุ้นกระแสผ้าไทยและการท่องเที่ยวให้คึกคัก
วันเสาร์ที่ 10 มิถุนายน 2566
10/06/2566
โฆษกรัฐบาลเผย นายกฯ ชื่นชม “ลิซ่า” ส่ง Soft Power ไทยให้ดังไกลไปทั่วโลก กระตุ้นกระแสผ้าไทยและการท่องเที่ยวให้คึกคัก
โฆษกรัฐบาลเผย นายกรัฐมนตรี  ชื่นชม “ลิซ่า” ส่ง Soft Power ไทยให้ดังไกลไปทั่วโลก กระตุ้นกระแสผ้าไทยและการท่องเที่ยวให้คึกคัก
วันนี้(10มิ.ย.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเผยว่าจากกรณีที่มีการเผยแพร่ข้อมูลข่าวสารของ“ลิซ่า”วงBLACKPINKหรือนางสาวลลิษามโนบาลที่เป็นกระแสบนโลกออนไลน์ด้วยการแต่งกายสวมผ้าไทย“ผ้ามัดหมี่ย้อมครามหมักโคลน”ซึ่งเป็นผ้าทอลายโบราณจากร้านชานเรือนตลาดผ้านาข่าอําเภอเมืองอุดรธานีจังหวัดอุดรธานีไปเที่ยววัดที่จังหวัดพระนครศรีอยุธยากับกลุ่มเพื่อนจนเป็นการปลุกกระแสผ้าไทยและสถานที่ท่องเที่ยวของไทยโด่งดังไกลเป็นที่รู้จักไปทั่วโลกรวมทั้งทําให้การท่องเที่ยวในพื้นที่ต่างๆของประเทศไทยมีความคึกคักมากขึ้นโดยเฉพาะในสถานที่ท่องเที่ยวที่ลิซ่าได้เดินทางไปท่องเที่ยวส่งผลให้รายได้ของร้านค้าต่างๆในพื้นที่เพิ่มขึ้นนั้น
พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมชื่นชมลิซ่าที่ได้มีการแสดงออกถึงความรักและภาคภูมิใจในความเป็นไทยมาโดยตลอดโดยการแต่งกายสวมใส่ผ้าไทยหรือชุดไทยตามโอกาสที่เหมาะสมรวมถึงการพูดถึงความเป็นไทยต่างๆผ่านรายการหรือกิจกรรมที่เข้าร่วมเช่นกรณีการแต่งชุดไทยและสวมชฎาในเอ็มวีของลิซ่าทําให้สามารถสร้างกระแสให้คนให้ความสนใจชุดไทยเอกลักษณ์และวัฒนธรรมของชาติไทยให้เป็นที่รู้จักในสายตาชาวต่างชาติมากยิ่งขึ้นซึ่งเป็นความคิดสร้างสรรค์ที่นํามาผสมผสานเป็นความร่วมสมัยทางวัฒนธรรมนําไปเผยแพร่ในระดับโลกรวมถึงผลส่งให้คนไทยในประเทศโดยเฉพาะกลุ่มวัยรุนหรือคนรุ่นใหม่หันมาสนใจในการสวมใส่ผ้าไทยและภาคภูมิใจในความเป็นไทยเพิ่มขึ้น
นายอนุชาฯกล่าวต่อไปว่าจึงเป็นเรื่องที่น่ายินดีและชื่นชมต่อการแสดงออกดังกล่าวเพราะถือเป็นอีกหนึ่งแรงสนับสนุนที่ดีในการขับเคลื่อนเศรษฐกิจประเทศด้วยSoft Powerด้านต่างๆที่ไทยมีศักยภาพรวมถึงSoft Powerด้านเครื่องแต่งกายและสถานที่ท่องเที่ยวต่างๆของไทยซึ่งรัฐบาลให้ความสําคัญขับเคลื่อนอย่างจริงจังมาอย่างต่อเนื่องผ่านการดําเนินงานของทุกภาคส่วนที่เกี่ยวข้องทั้งภาครัฐภาคเอกชนและภาคประชนเพื่อร่วมกันพัฒนาขับเคลื่อนเศรษฐกิจของประเทศไทยทั้งระดับพื้นที่และภาพรวมของประเทศไปสู่เป้าหมายที่กําหนดร่วมกันคือมั่นคงมั่งคั่งและยั่งยืน
“ลิซ่าได้แต่งกายด้วยชุดไทยประยุกต์เสื้อผ้าฝ้ายแขนตุ๊กตากับผ้าซิ่นสีน้ําเงินลายขาวซึ่งเป็นผ้าฝ้ายมัดหมี่ย้อมครามหมักโคลนลายขอนาคลายโบราณเอกลักษณ์ของชาวอีสานและเป็นงานหัตถกรรมพื้นบ้านขึ้นชื่อของจังหวัดอุดรธานีถือเป็นต้นแบบของกลุ่มคนรุ่นใหม่ที่เป็นส่วนหนึ่งในการเผยแพร่Soft Powerด้านวัฒนธรรมความเป็นไทยผ่านเครื่องแต่งกายได้เป็นอย่างดีพร้อมกับนํามาประสานเข้ากับการท่องเที่ยวเป็นการดึงดูดนักท่องเที่ยวทั้งในประเทศและต่างประเทศโดยใช้วัฒนธรรมและสถานที่ท่องเที่ยวของไทยมาสร้างมูลค่าให้กับประเทศช่วยเกิดการกระตุ้นเศรษฐกิจและเป็นการกระจายรายได้ไปในพื้นที่โดยขณะนี้การท่องเที่ยวแห่งประเทศไทย(ททท.)ยังได้เชิญชวนประชาชนที่สนใจเที่ยวตามรอยลิซ่าสามารถปักหมุดเตรียมเช็กอินวัดโบราณ3แห่งได้แก่วัดหน้าพระเมรุวัดมหาธาตุและวัดแม่นางปลื้ม”นายอนุชาฯกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมความร่วมมือภาครัฐและเอกชนในโครงการยกระดับผู้ประกอบการในกลุ่มอุตสาหกรรมยางพารา
วันเสาร์ที่ 10 มิถุนายน 2566
10/06/2566
โฆษกรัฐบาลเผย นายกฯ ส่งเสริมความร่วมมือภาครัฐและเอกชนในโครงการยกระดับผู้ประกอบการในกลุ่มอุตสาหกรรมยางพารา
โฆษกรัฐบาลเผย นายกฯ ส่งเสริมความร่วมมือภาครัฐและเอกชนในโครงการยกระดับผู้ประกอบการในกลุ่มอุตสาหกรรมยางพารา เพื่อยกระดับองค์ความรู้ที่เกี่ยวข้อง และเพิ่มมูลค่าสินค้ายางพาราไทยอย่างยั่งยืน
วันนี้(10มิ.ย.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมส่งเสริมความร่วมมือระหว่างกระทรวงการคลังและหน่วยงานที่เกี่ยวข้องทั้งภาครัฐและเอกชนดําเนินโครงการยกระดับผู้ประกอบการในกลุ่มอุตสาหกรรมยางพารา(Capital Flow in Rubber Industrial Estate: CARE)เพิ่มมูลค่าของผลิตภัณฑ์ยางพาราในภาคอุตสาหกรรมและภาคการเกษตรทั้งการผลิตเพื่อบริโภคในประเทศรวมถึงการผลิตเพื่อส่งออกเชื่อมั่นความร่วมมือที่เข้มแข็งจะต่อยอดเพิ่มโอกาสผลิตภัณฑ์ไทย
โฆษกประจําสํานักนายรัฐมนตรีกล่าวว่าโครงการยกระดับผู้ประกอบการในกลุ่มอุตสาหกรรมยางพารา(CARE)ระหว่างกระทรวงการคลังและพันธมิตรทั้งภาครัฐและเอกชนมีจุดประสงค์สําคัญคือ1)การยกระดับความเป็นอยู่ของเกษตรกรชาวสวนยาง2)การผลักดันสินค้าและการจัดการให้ได้มาตรฐานด้านสิ่งแวดล้อมและการดําเนินการเพื่อขับเคลื่อนเศรษฐกิจBCG 3)การเพิ่มมูลค่าสินค้ายางพาราและมูลค่าการส่งออกของไทย4)การให้ความรู้ด้านการจัดการการเงินความรู้ด้านการส่งออกและความรู้อื่นๆที่เกี่ยวข้องและ5)การเป็นต้นแบบบูรณาการความร่วมมือในระบบห่วงโซ่อุปทานที่เชื่อมโยงกับอุตสาหกรรมประเภทอื่นทั้งนี้จะมีการจัดตั้งศูนย์บูรณาการอุตสาหกรรมยางพาราครบวงจรณนิคมอุตสาหกรรมหลักชัยเมืองยางจังหวัดระยองเพื่อเป็นศูนย์ประสานงานแบบครบวงจรให้กับผู้ประกอบการในพื้นที่
สําหรับผู้เข้าร่วมโครงการจะได้รับการสนับสนุนด้านข้อมูลข่าวสารโอกาสและเงินทุนอย่างบูรณาการอาทิการให้ความรู้เกี่ยวกับการบริหารธุรกิจการส่งออกการจัดการเงินทุนนวัตกรรมและเทคโนโลยีที่เป็นมิตรต่อสิ่งแวดล้อมการประชาสัมพันธ์ข้อมูลข่าวสารและโอกาสทางธุรกิจแก่ผู้ประกอบการทุกระดับการพัฒนาแนวทางสนับสนุนการเข้าถึงแหล่งเงินทุนที่เหมาะสมซึ่งการลงนามขยายความร่วมมือในโครงการครั้งนี้คาดว่าจะช่วยสนับสนุนด้านการเข้าถึงแหล่งเงินทุนให้แก่ผู้ประกอบการในอุตสาหกรรมยางพาราไทยเป็นวงเงินจํานวน2,000ล้านบาทในปี2566
ทั้งนี้การส่งออกผลิตภัณฑ์ยางพาราในปัจจุบันมีมูลค่า680,000ล้านบาทต่อปีโดยครอบคลุมห่วงโซ่อุปทานของอุตสาหกรรมยางพาราไทยตั้งแต่การผลิตในขั้นปฐมภูมิจากเกษตรกรชาวสวนยางขั้นทุติยภูมิอาทิโรงงานผลิตน้ํายางข้นโรงงานผลิตยางแห้งโรงงานแปรรูปไม้ยางและขั้นตติยภูมิอาทิผลิตภัณฑ์ยางทางการแพทย์ชิ้นส่วนยานยนต์ผลิตภัณฑ์ยางที่ใช้ในงานก่อสร้างและงานวิศวกรรมสายพานเฟอร์นิเจอร์ไม้ยางวัสดุก่อสร้างของเล่นผลิตภัณฑ์ยางและไม้ยางซึ่งมีแนวโน้มขยายตัวมากขึ้นจากความต้องการนําเข้าของจีนและญี่ปุ่นตามการขยายตัวของอุตสาหกรรมยานยนต์ล้อรถยนต์และรถไฟฟ้า โดยโครงการความร่วมมือนี้จะช่วยเสริมสร้างความเข้าใจกันระหว่างกลุ่มผู้ประกอบการรวมถึงส่งเสริมการแลกเปลี่ยนข้อมูลการลงทุนเพื่อยกระดับผลิตภัณฑ์ยางพาราของไทยและมูลค่าผลิตภัณฑ์ให้เพิ่มมากขึ้น
“นายกรัฐมนตรีเชื่อมั่นโครงการความร่วมมือของหน่วยงานที่เกี่ยวข้องในการเพิ่มมูลค่าให้กับสินค้ายาพาราไทยและเพิ่มโอกาสให้ผู้ประกอบการเข้าถึงองค์ความรู้ที่จําเป็นจะส่งผลให้ยางพาราไทยมีโอกาสพัฒนาและเพิ่มส่วนแบ่งทางการตลาดในตลาดโลกได้อย่างยั่งยืน”นายอนุชาฯกล่าว
รัฐบาลไทย-ข่าวทำเนียบรัฐบาล-รพ.ท่าตูม บูรณาการ 3 หมอ ดูแลผู้ป่วยจิตเวช อย่างไร้รอยต่อ
วันเสาร์ที่ 10 มิถุนายน 2566
รพ.ท่าตูม บูรณาการ 3 หมอ ดูแลผู้ป่วยจิตเวช อย่างไร้รอยต่อ
รพ.ท่าตูม จ.สุรินทร์ ใช้ระบบ 3 หมอ ดูแลผู้ป่วยจิตเวช อย่างไร้รอยต่อ ค้นหา ส่งต่อ บําบัด ฟื้นฟู คืนผู้ป่วยให้อยู่ร่วมได้ในชุมชน
รพ.ท่าตูม จ.สุรินทร์ ใช้ระบบ 3 หมอ ดูแลผู้ป่วยจิตเวช อย่างไร้รอยต่อ ค้นหา ส่งต่อ บําบัด ฟื้นฟู คืนผู้ป่วยให้อยู่ร่วมได้ในชุมชน
นพ.ภูวเดช สุระโคตร ผู้ตรวจราชการกระทรวงสาธารณสุข เขตสุขภาพที่ 9 เปิดเผยว่า กระทรวงสาธารณสุขมีนโยบาย 3 หมอ ดูแลประชาชนแบบ “ใกล้ตัว ใกล้บ้าน ใกล้ใจ” และพัฒนาระบบบริการด้านจิตเวชและยาเสพติดในสถานพยาบาลทุกระดับ เพื่อให้ผู้ป่วยได้รับการดูแลอย่างเข้มข้น มีการนําส่งอย่างปลอดภัยและติดตามดูแลต่อเนื่องในชุมชน ป้องกันปัญหาผู้ป่วยจิตเวชใช้ความรุนแรง โดย รพ.ท่าตูม จ.สุรินทร์ ได้เปิดตึกภัทรารมณ์ จํานวน 30 เตียง ช่วยดูแลผู้ป่วยจิตเวชให้เข้าสู่การรักษาได้มากขึ้น ทําให้การส่งต่อผู้ป่วยไปยังโรงพยาบาลใหญ่ลดลง อีกทั้งประยุกต์ใช้ระบบ 3 หมอ ดูแลผู้ป่วยอย่างไร้รอยต่อ ตั้งแต่การค้นหา ส่งต่อ บําบัดรักษา และฟื้นฟู จนคืนผู้ป่วยสู่ชุมชน
ด้าน พญ.แม้นเขียน ชัญถาวร ผอ.รพ.ท่าตูม กล่าวเสริมว่า โรงพยาบาลประยุกต์ใช้ระบบ 3 หมอ ดูแลผู้ป่วยจิตเวชโดยมีหมอคนที่ 1 หรือ อสม. ทํางานร่วมกับกํานัน ผู้ใหญ่บ้าน ค้นหากลุ่มที่มีปัญหาทางจิตและยาเสพติด รายงานต่อหมอคนที่ 2 คือหมอสาธารณสุข ซึ่งจะประสานต่อทีมสุขภาพจิตเพื่อลงพื้นที่ประเมินอาการเบื้องต้นและประสานทีมตํารวจนําส่งผู้ป่วยเข้าสู่กระบวนการรักษา โดยมีทีมหอผู้ป่วยจิตเวช ช่วยดูแล บําบัด และฟื้นฟู ด้วยทีมสหวิชาชีพ พยาบาล เภสัชกรจิตเวชศาสตร์ นักจิตวิทยา และแพทย์ประจําตึก ซึ่งจะเป็นหมอคนที่ 3 ที่จะปรึกษาเพื่อวางแผนการรักษาร่วมกับจิตแพทย์ของ รพ.สุรินทร์โดยตรง โดยจิตแพทย์จาก รพ.สุรินทร์จะมาช่วยตรวจ สัปดาห์ละ 1-2 ครั้งอีกทั้งมาช่วยสอนหมอ พยาบาล และผู้ช่วยเหลือคนไข้ในการดูแลผู้ป่วยให้มีประสิทธิภาพอีกด้วย
ทั้งนี้ ท้ายสุดยังได้ส่งผู้ป่วยคืนสู่ชุมชน ด้วยการทําประชาคม เพื่อให้ชุมชนยอมรับ ผู้ป่วยไม่เกิดอาการกําเริบและไม่กลับมาเป็นซ้ํา รวมทั้งส่งเสริมคุณภาพชีวิต ด้วยพลังภาคีเครือข่าย โดยมี รพ.สต. ช่วยกํากับ ติดตาม ประเมินผลและส่งต่อ ซึ่งหากผู้ป่วยอาการไม่ดีขึ้นจะประสานส่งต่อโรงพยาบาลท่าตูมเพื่อดูแลรักษาต่อไป
********************************* 10 มิถุนายน 2566
รัฐบาลไทย-ข่าวทำเนียบรัฐบาล-กรมเจ้าท่า เร่งกำจัดผักตบชวาและวัชพืช บรรเทาความเดือดร้อนประชาชน
วันเสาร์ที่ 10 มิถุนายน 2566
กรมเจ้าท่า เร่งกําจัดผักตบชวาและวัชพืช บรรเทาความเดือดร้อนประชาชน
..
กรมเจ้าท่า เร่งกําจัดผักตบชวาและวัชพืช บรรเทาความเดือดร้อนประชาชน
จากนโยบายรัฐบาล และกระทรวงคมนาคม โดยกรมเจ้าท่า ได้ดําเนินการขุดลอก พัฒนาและบํารุงรักษาร่องน้ํา เพื่อความสะดวกและปลอดภัย เพิ่มการระบายน้ํา และเพิ่มพื้นที่รับน้ําสําหรับการอุปโภคบริโภค
กรมเจ้าท่า โดยสํานักพัฒนาและบํารุงรักษาทางน้ํา ได้ดําเนินการกําจัดผักตบชวาและวัชพืช ภายใต้การบูรณาการกับหน่วยงานต่างๆ และการกํากับของคณะกรรมการอํานวยการบูรณาการเพื่อแก้ไขปัญหาผักตบชวา ในการบรรเทาความเดือดร้อนของประชาชนและเพิ่มประสิทธิภาพการระบายน้ํา เพื่อป้องกันการเกิดน้ําท่วมขังช่วงฤดูฝน โดยกรมเจ้าท่ารับผิดชอบดําเนินการในแม่น้ําสายหลักท้ายเขื่อนเจ้าพระยา จังหวัดชัยนาท และท้ายเขื่อนพระราม 6 จังหวัดสระบุรี ได้แก่ แม่น้ําเจ้าพระยา ระยะทาง 160 กิโลเมตร แม่น้ําป่าสัก ระยะทาง 50 กิโลเมตร แม่น้ําน้อย ระยะทาง 42 กิโลเมตร แม่น้ําลพบุรี ระยะทาง 67 กิโลเมตร และเหนือเขื่อนแม่น้ําเจ้าพระยา แม่น้ําสะแกกรัง ระยะทาง 20 กิโลเมตร แม่น้ําท่าจีนสายเก่า ระยะทาง 10 กิโลเมตร และคลองสาขารวมระยะประมาณ 400 กิโลเมตร โดยในปีงบประมาณ พ.ศ.2566 กรมเจ้าท่าได้รับงบประมาณในการกําจัดผักตบชวาจํานวน 658,000ตัน
ปัจจุบัน กรมเจ้าท่าได้ส่งเรือกําจัดผักตบชวาและวัชพืชแบบสายพานลําเลียง จํานวน 8 ลํา และชุดรถแบ็คโฮ 1 ชุด ดําเนินการกําจัดผักตบชวาในแม่น้ําเจ้าพระยา ช่วงตําบลโคกช้าง ตําบลบางไทร อําเภอบางไทร คลองสาขาแม่น้ําน้อย ตําบลบ้านโพธิ์ อําเภอเสนา จังหวัดพระนครศรีอยุธยา และแม่น้ําลพบุรี ช่วงตําบลสวนพริก อําเภอพระนครศรีอยุธยา จังหวัดพระนครศรีอยุธยา แม่น้ําเจ้าพระยา ช่วงบึงหาดกองสิน อําเภอเมืองชัยนาท จังหวัดชัยนาท และคลองป่าแสก ตําบลสวนแตง อําเภอเมือง จังหวัดสุพรรณบุรี คิดเป็นผลงานสะสม ณ 8 มิถุนายน 2566 รวม 450,954 ตัน คิดเป็นผลงานร้อยละ 68.53 เร็วกว่าแผน 6.08 % และคาดว่าจะสามารถดําเนินการให้แล้วเสร็จตามแผนงานได้ภายในเดือนกันยายน 2566
รัฐบาลไทย-ข่าวทำเนียบรัฐบาล-ผู้สูงอายุ กลุ่มเปราะบาง ถูกใจ JOB EXPO THAILAND 2023 สมัครงาน + ฝึกอาชีพหนาแน่น เป็นวันที่ 3
วันเสาร์ที่ 10 มิถุนายน 2566
10/06/2566
ผู้สูงอายุ กลุ่มเปราะบาง ถูกใจ JOB EXPO THAILAND 2023 สมัครงาน + ฝึกอาชีพหนาแน่น เป็นวันที่ 3
วันที่ 10 มิถุนายน 2566 นายไพโรจน์ โชติกเสถียร อธิบดีกรมการจัดหางาน มอบหมายนางสาวบุณยวีร์ ไขว้พันธุ์ รองอธิบดีกรมการจัดหางาน ตรวจเยี่ยมการจัดงาน JOB EXPO THAILAND 2023
เผยผู้สูงอายุและผู้พิการแวะเวียนร่วมกิจกรรมหนาแน่น
นางสาวบุณยวีร์ ไขว้พันธุ์ รองอธิบดีกรมการจัดหางานเปิดเผยว่า ภาพรวมวันที่ 3 ของการจัดงาน JOB EXPO THAILAND 2023 ยังคงคึกคักหนาแน่น มีประชาชนทั้งนักเรียน นักศึกษา ผู้สูงอายุ และผู้พิการที่เดินทางมากับครอบครัวมาร่วมกิจกรรมมากกว่า 2 วันที่ผ่านมา เนื่องจากเป็นวันสุดท้ายของการจัดงานและตรงกับวันเสาร์ โดยโซนที่ประชาชนให้ความสนใจมากที่สุด คือโซนนิทรรศการเทิดพระเกียรติศาสตร์แห่งพระราชา โครงการจิตอาสา 904 โคก หนอง นา โมเดล โซนคนไทยไม่ทิ้งกัน คนหางาน งานหาคน Job Matching ที่มีนายจ้างรวม 400 บริษัท มาตั้งบูธรับสมัครงานและสัมภาษณ์งาน โซนกิจกรรมสําหรับผู้สูงอายุและผู้พิการอย่างโซน “ส่งเสริมพัฒนา คุณภาพแรงงาน และกลุ่มเปราะบาง” ที่มีการรับสมัครงานผู้สูงอายุและผู้พิการ การแสดงศักยภาพการทํางานของผู้สูงอายุและผู้พิการ อาทิ กาแฟพันธุ์ไทยโดยบาริสต้าวัยเก๋า การนวดไทยโดยผู้พิการทางสายตา และโซน “รวมใจ สร้างงาน สร้างอาชีพ” ที่มีการฝึกอาชีพอิสระที่ลงทุนน้อย ทําง่าย รายได้ดี วันละ 30 อาชีพ โดยมีผู้สูงอายุและผู้พิการให้ความสนใจแวะเวียนร่วมกิจกรรมตลอดทั้งวัน รวม 435 คน
“ผู้สูงอายุและผู้พิการ คือกลุ่มคนที่ยังมีศักยภาพในการทํางาน สามารถหารายได้ดูแลตัวเองและช่วยเหลือครอบครัวได้ ซึ่งกรมการจัดหางาน ได้ขานรับนโยบายรัฐบาลที่มุ่งมั่นยกระดับคุณภาพชีวิตกลุ่มเปราะบางมาโดยตลอด โดยส่งเสริมให้เกิดการสร้างรายได้ และเกิดการจ้างงานอย่างเท่าเทียมในกลุ่มผู้สูงอายุและผู้พิการ เพื่อให้พวกเค้าสามารถพึ่งพาตนเองมีรายได้ เกิดความภาคภูมิใจ และมีคุณภาพชีวิตที่ดีขึ้น”รองอธิบดีกรมการจัดหางานกล่าว
สําหรับผู้สูงอายุและผู้พิการที่ต้องการหางานหรือหาไอเดียสร้างรายได้ สามารถร่วมงาน JOB EXPO THAILAND 2023 ได้วันนี้เป็นวันสุดท้ายที่ศูนย์นิทรรศการและการประชุมไบเทค บางนา Hall EH 100 – 102 กรุงเทพมหานคร ตั้งแต่เวลา 10.00 – 20.00 น. โดยยังมีกิจกรรมที่น่าสนใจอย่างการให้ความรู้ ตามพรบ.ส่งเสริมและพัฒนาคุณภาพชีวิตคนพิการฯ การออกร้านจําหน่ายสินค้า จากกลุ่มคนพิการและกลุ่มผู้สูงอายุ และการให้บริการคลินิกอาชีพ การให้คําปรึกษาทางอาชีพ รวมถึงการแสดงสินค้ากลุ่มผู้รับงานไปทําที่บ้าน/ผู้ประกอบอาชีพอิสระ จํานวน 16 กลุ่ม การจําหน่ายสินค้าของร้านค้าแฟรนไชส์ และ Food Truck วันละ 10 ร้าน เพื่อเป็นแนวทางสําหรับผู้สูงอายุและผู้พิการที่ต้องการมีธุรกิจเป็นของตนเอง หรือหารายได้เสริม
ด้านนายคณิตย์ พันธ์ทา บาริสต้าสูงอายุ จากกาแฟพันธุ์ไทย กล่าวว่า ตนมาทํางานที่ร้านกาแฟพันธุ์ไทยทําให้มีงาน มีรายได้ช่วยเหลือครอบครัว และยังได้ฝึกการชงกาแฟ ได้อบรมการให้บริการลูกค้า ขอเชิญชวนทุกท่านที่อายุ 50 ปีขึ้นไปมาสมัครงาน เพราะนอกจากจะมีรายได้แล้วยังได้เรียนรู้เทคนิคการชงกาแฟเป็นทักษะติดตัวด้วย
รัฐบาลไทย-ข่าวทำเนียบรัฐบาล-ปลัดฯ ณัฐพล ลงพื้นที่สำรวจอาคาร สอจ.ฉะเชิงเทรา พร้อมรับฟังการนำเสนอแผนคำของบประมาณ ประจำปี 2567 เพื่อพิจารณาก่อสร้างอาคารสำนักงานแห่งใหม่
วันจันทร์ที่ 19 มิถุนายน 2566
19/06/2566
ปลัดฯ ณัฐพล ลงพื้นที่สํารวจอาคาร สอจ.ฉะเชิงเทรา พร้อมรับฟังการนําเสนอแผนคําของบประมาณ ประจําปี 2567 เพื่อพิจารณาก่อสร้างอาคารสํานักงานแห่งใหม่
ปลัดกระทรวงอุตสาหกรรม ณัฐพล ลงพื้นที่สํารวจอาคาร สอจ.ฉะเชิงเทรา พร้อมรับฟังการนําเสนอแผนคําของบประมาณ ประจําปี 2567 เพื่อพิจารณาก่อสร้างอาคารสํานักงานแห่งใหม่
วันที่ 16 มิถุนายน 2566 เวลา 11.00 น. ดร.ณัฐพล รังสิตพล ปลัดกระทรวงอุตสาหกรรม พร้อมด้วย นางสาวณัฏฐิญา เนตยสุภา รองปลัดกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายวาที พีระวรานุพงศ์ รองอธิบดีกรมส่งเสริมอุตสาหกรรม และผู้บริหารจากหน่วยงานส่วนกลาง ลงพื้นที่ตรวจเยี่ยมพร้อมทั้งสํารวจอาคาร สิ่งปลูกสร้าง ในบริเวณพื้นที่สํานักงานอุตสาหกรรมจังหวัดฉะเชิงเทรา (สอจ.ฉะเชิงเทรา) โดยมีนายสมชาย เถื่อนสุวรรณ์ อุตสาหกรรมจังหวัดฉะเชิงเทรา (อสจ.ฉะเชิงเทรา) ให้การต้อนรับและนําเสนอรายละเอียดคําของบประมาณ ประจําปี 2567 เพื่อดําเนินการก่อสร้างอาคารสํานักงาน บ้านพักข้าราชการ และสิ่งก่อสร้างของ สอจ.แห่งใหม่
อสจ.ฉะเชิงเทรา ได้รายงานว่า ปัจจุบัน สอจ.ฉะเชิงเทรา ตั้งอยู่เลขที่ 18 ถนนจุลละนันทน์ ตําบลหน้าเมือง อําเภอเมืองฉะเชิงเทรา จังหวัดฉะเชิงเทรา ก่อสร้างเมื่อปี 2532 บนพื้นที่ประมาณ 135 ตารางวา เป็นอาคารสูง 3 ชั้น จอดรถได้ประมาณ 4-5 คัน โดยห่างออกไป 50 เมตร ได้รับอนุญาตจากจังหวัดให้ใช้พื้นที่สําหรับจอดรถของเจ้าหน้าที่และผู้รับบริการได้อีกประมาณ 14 คัน ซึ่งบริเวณโดยรอบหน่วยงานเป็นที่ตั้งหน่วยงานราชการต่าง ๆ โรงพยาบาล และโรงเรียน ทําให้ในช่วงเวลาเร่งด่วน เช้า และเย็น จะพบปัญหาการจราจรติดขัด ประกอบกับพื้นที่จอดรถของผู้รับบริการมีน้อยทําให้ไม่สะดวกในการรับบริการ นอกจากนี้ พื้นที่ สอจ. ยังมีบ้านพักเจ้าหน้าที่ จํานวน 1 หลัง พื้นที่ประมาณ 68 ตารางวา​ ซึ่งอยู่ห่างออกไปอีกประมาณ 5 นาที มีอายุมากกว่า 30 ปี ปัจจุบันมีความชํารุดทรุดโทรมไปตามกาลเวลาและได้รับความเสียหายจากการก่อสร้างอาคารบริเวณใกล้เคียง ส่งผลต่อโครงสร้างอาคารบ้านพัก ดังนั้น เพื่อให้เกิดความสะดวกแก่ผู้มารับบริการและการทํางานของเจ้าหน้าที่ สอจ.ฉะเชิงเทรา จึงได้จัดทําคําของบประมาณ ประจําปี 2567 เพื่อดําเนินการก่อสร้างอาคารสํานักงาน พร้อมบ้านพักข้าราชการ และสิ่งปลูกสร้าง งบประมาณ 47,055,300 บาท ในตําบลบางไผ่ อําเภอเมือง จังหวัดฉะเชิงเทรา ซึ่งเดิมเป็นโรงเรียนบ้านบางไผ่ที่ปิดทําการแล้ว มีขนาดพื้นที่ 4-2-61 ไร่ หน้ากว้าง 35 เมตร ด้านหลัง 51 เมตร ด้านข้างยาว 130 เมตร และ 190 เมตร อยู่ห่างจาก สอจ.ฉะเชิงเทราปัจจุบัน ประมาณ 6.8 กิโลเมตร
ทั้งนี้ ปลัดกระทรวงอุตสาหกรรม พร้อมคณะ ได้ลงพื้นที่สํารวจอาคาร สอจ.ฉะเชิงเทรา ปัจจุบัน พื้นที่จอดรถที่ได้รับความอนุเคราะห์จากจังหวัด บ้านพักเจ้าหน้าที่ และพื้นที่ตั้งของอาคารแห่งใหม่ในตําบลบางไผ่ อําเภอเมือง จังหวัดฉะเชิงเทรา เพื่อประกอบการพิจารณาถึงเหตุผลความจําเป็นในการขอย้ายที่ทําการแห่งใหม่ ทั้งในด้านสถานที่ตั้ง การเดินทาง สิ่งอํานวยความสะดวกขั้นพื้นฐานต่าง ๆ และความสะดวกของผู้ประกอบการที่เข้ารับบริการ
รัฐบาลไทย-ข่าวทำเนียบรัฐบาล-กรมทางหลวง สรุปอุบัติเหตุบนทางหลวงเดือนพฤษภาคม 2566 พบอุบัติเหตุลดลง 23% สาเหตุหลักขับเร็วเกินกฎหมายกำหนด
วันจันทร์ที่ 19 มิถุนายน 2566
กรมทางหลวง สรุปอุบัติเหตุบนทางหลวงเดือนพฤษภาคม 2566 พบอุบัติเหตุลดลง 23% สาเหตุหลักขับเร็วเกินกฎหมายกําหนด
....
กรมทางหลวง กระทรวงคมนาคม โดยสํานักอํานวยความปลอดภัย ได้สรุปรายงานข้อมูลอุบัติเหตุบนทางหลวงทั่วประเทศประจําเดือนพฤษภาคม 2566 จากการรายงานอุบัติเหตุทางระบบ HAIMS พบว่า อุบัติเหตุเกิดขึ้นบนทางหลวงในความรับผิดชอบของกรมทางหลวง จํานวน 1,197 ครั้ง ทําให้มีผู้เสียชีวิต 178 คน ได้รับบาดเจ็บทั้งสิ้น 1,019 คน จํานวนรถที่เกิดอุบัติเหตุ 1,829 คัน เป็นเหตุให้ทรัพย์สินของกรมทางหลวงเสียหายประมาณ 12 ล้านบาท เมื่อเปรียบเทียบสถิติอุบัติเหตุประจําเดือนพฤษภาคม 2565 จํานวนอุบัติเหตุลดลงจากปีที่ผ่านมา 23% ผู้เสียชีวิตลดลง 1% บาดเจ็บลดลง 7% จํานวนรถที่เกิดอุบัติเหตุลดลง 19% ซึ่งสาเหตุหลักการเกิดอุบัติเหตุมาจากผู้ขับขี่ขับรถด้วยความเร็วสูงกว่ากฎหมายกําหนด 68% (818 ครั้ง) รองลงมาได้แก่ หลับใน 8% (90 ครั้ง) และการตัดหน้าระยะกระชั้นชิด 7% (88 ครั้ง)สําหรับอุบัติเหตุส่วนใหญ่เกิดบริเวณทางตรง 65% (775 ครั้ง) ทางโค้ง 11% (137 ครั้ง) และทางแยกระดับเดียวกัน 6% (75 ครั้ง) ยานพาหนะที่เกิดอุบัติเหตุส่วนใหญ่ ได้แก่ รถปิคอัพบรรทุก 4 ล้อ42% (759 คัน) รถยนต์นั่ง 25% (454 คัน) รถจักรยานยนต์ 10% (188 คัน) และรถบรรทุกมากกว่า 10 ล้อ (รถพ่วง) 10% (177 คัน) ซึ่งหากจําแนกตามภาคของการเกิดอุบัติเหตุพบว่าเส้นทางในภาคเหนือเกิดอุบัติเหตุสูงสุด 20% ภาคตะวันออกเฉียงเหนือ 16% และภาคตะวันออก 16% นอกจากนี้ ทางหลวงที่เกิดอุบัติเหตุสูงสุด คือ ทางหลวงหมายเลข 7 แขวงคลองสองต้นนุ่น - พิมพา กรุงเทพมหานคร จํานวน 46 ครั้ง
ทั้งนี้ กรมทางหลวงได้มีมาตรการแก้ไขที่ได้ดําเนินการร่วมกับตํารวจทางหลวงในการบังคับใช้กฎหมายอย่างต่อเนื่อง โดยเฉพาะการตรวจจับความเร็วยานพาหนะทุกประเภทที่วิ่งบนทางหลวงพร้อมทั้งให้แขวงทางหลวงดําเนินการตรวจสอบความปลอดภัยถนน ซึ่งเป็นมาตรการที่สําคัญในการลดและป้องกันอุบัติเหตุที่อาจเกิดขึ้น รวมทั้ง ขอความร่วมมือผู้ใช้ทางโปรดขับขี่ด้วยความระมัดระวัง พักผ่อนให้เพียงพอและตรวจเช็คสภาพรถก่อนการเดินทางทุกครั้ง เพื่อความปลอดภัยของท่านและผู้ร่วมทางรวมถึงป้องกันและลดอุบัติเหตุให้ได้ประสิทธิผลอีกด้วย
หากประชาชนผู้ใช้ทางต้องการแจ้งอุบัติเหตุหรือสอบถามข้อมูลการเดินทางเพิ่มเติมสามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง 1193 ตลอด 24 ชั่วโมง
รัฐบาลไทย-ข่าวทำเนียบรัฐบาล-รมว.สุชาติ มอบกรมพัฒนาฝีมือแรงงาน เร่งพัฒนาแรงงานอิสระยุค 4.0
วันจันทร์ที่ 19 มิถุนายน 2566
รมว.สุชาติ มอบกรมพัฒนาฝีมือแรงงาน เร่งพัฒนาแรงงานอิสระยุค 4.0
รมว.แรงงาน นายสุชาติ ชมกลิ่น มอบกรมพัฒนาฝีมือแรงงานเดินหน้าเร่งฝึกทักษะอาชีพคนจน หวังสร้างรายได้หมุนเวียนให้ชุมชน มีผู้ผ่านการฝึกแล้ว 22,281 คน มีรายได้เฉลี่ยกว่า 8,000 บาทต่อเดือน
รัฐบาลไทย-ข่าวทำเนียบรัฐบาล-เร่งพัฒนา 40 ผลิตภัณฑ์วัฒนธรรมไทยใน 19 จังหวัดชุมชนต้นแบบ “เที่ยวชุมชน ยลวิถี”
วันจันทร์ที่ 19 มิถุนายน 2566
เร่งพัฒนา 40 ผลิตภัณฑ์วัฒนธรรมไทยใน 19 จังหวัดชุมชนต้นแบบ “เที่ยวชุมชน ยลวิถี”
.....
กระทรวงวัฒนธรรมจัดโครงการ “สร้างสรรค์ผลิตภัณฑ์วัฒนธรรมไทย” (Cultural Product of Thailand : CPOT) เพื่อมุ่งยกระดับผลิตภัณฑ์วัฒนธรรมไทยสู่อุตสาหกรรม พร้อมทั้งการขยายตลาดสินค้าและบริการทางวัฒนธรรมทั้งในและต่างประเทศ
.
โครงการดังกล่าว จะมีผู้เชี่ยวชาญและวิทยากรจากหน่วยงานต่าง ๆ เข้ามาให้ความรู้แก่ผู้ประกอบการในพื้นที่ 20 สุดยอดชุมชนต้นแบบ “เที่ยวชุมชน ยลวิถี” ที่ผ่านเกณฑ์การคัดเลือก จํานวน 40 ผลิตภัณฑ์ จาก 19 จังหวัด
.
คาดว่า CPOT ทั้ง 40 ผลิตภัณฑ์จะได้รับการพัฒนาสินค้าอย่างมีคุณธรรม เป็นที่สนใจของผู้ซื้อและมีช่องทางที่จําหน่ายที่ตรงกับกลุ่มเป้าหมาย
.
ประชาชนที่สนใจสินค้าจากชุมชน CPOT สามารถเลือกชมและชอปได้ที่www.cpotshop.comหรือhttps://www.facebook.com/CulturalProductofThailand?mibextid=LQQJ4d
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ปรับปรุงบริเวณคอขวดไหล่ทางถนนสาย สส.2021 จังหวัดเพชรบุรี เสร็จสมบูรณ์
วันจันทร์ที่ 19 มิถุนายน 2566
กรมทางหลวงชนบท ปรับปรุงบริเวณคอขวดไหล่ทางถนนสาย สส.2021 จังหวัดเพชรบุรี เสร็จสมบูรณ์
ป้องกันการเกิดอุบัติเหตุ ยกระดับการเดินทางของประชาชนในพื้นที่ให้สะดวกปลอดภัย
กรมทางหลวงชนบท (ทช.) กระทรวงคมนาคม โดยสํานักอํานวยความปลอดภัย ดําเนินโครงการปรับปรุงบริเวณคอขวดไหล่ทาง ถนนทางหลวงชนบทสาย สส.2021 แยก ทล.35 - ชะอํา (ตอนเพชรบุรี) อําเภอเมือง บ้านแหลม ท่ายาง และชะอํา จังหวัดเพชรบุรี เสร็จสมบูรณ์ ใช้งบประมาณ 35.480 ล้านบาท ปรับปรุงโครงสร้างทางด้วยวิธี Pavement In-Place Recycling และงานผิวทางด้วยแอสฟัลท์คอนกรีต ช่วง กม. ที่ 51+000 - 53+550 ระยะทาง 2.550 กิโลเมตร พร้อมตีเส้นจราจร ติดตั้งป้ายจราจร สัญญาณไฟกะพริบ ราวกันอันตราย ไฟฟ้าส่องสว่าง และติดตั้งระบบขนส่งและจราจรอัจฉริยะ โดยเชื่อมต่อระบบเข้าสู่ศูนย์ควบคุมภายในสํานักงานทางหลวงชนบทที่ 4 (เพชรบุรี) และระบบบริหารจัดการจราจรของ ทช. นอกจากนี้ ได้ติดตั้งกล้องโทรทัศน์วงจรปิดชนิดดิจิทัลแบบติดตั้งอยู่กับที่ 3 จุด ประกอบด้วย จุดที่ 1 วงเวียนปลาหาดเจ้าสําราญ จุดที่ 2 แยกจุดตัด ทล.3187 และจุดที่ 3 บริเวณแยกถนนสาย สส.2021 ตัดกับถนนสาย พบ.1046 หากเกิดเหตุในสายทางจะทําให้สามารถรับทราบเหตุได้อย่างรวดเร็วทันเหตุการณ์และสามารถดูการเกิดอุบัติเหตุเพื่อทําการวิเคราะห์และป้องกันการเกิดเหตุในอนาคตต่อไป
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ รับทราบรายงานการค้ามนุษย์ประจำปี 2566 (TIP Report 2023) ไทยอยู่ในระดับ 2 (Tier 2) กำชับทุกหน่วยงานบูรณาการการทำงานในทุกมิติอย่างต่อเนื่อง
วันจันทร์ที่ 19 มิถุนายน 2566
19/06/2566
​โฆษกรัฐบาลเผย นายกฯ รับทราบรายงานการค้ามนุษย์ประจําปี 2566 (TIP Report 2023) ไทยอยู่ในระดับ 2 (Tier 2) กําชับทุกหน่วยงานบูรณาการการทํางานในทุกมิติอย่างต่อเนื่อง
​โฆษกรัฐบาลเผย นายกฯ รับทราบรายงานการค้ามนุษย์ประจําปี 2566 (TIP Report 2023) ไทยอยู่ในระดับ 2 (Tier 2) กําชับทุกหน่วยงานบูรณาการการทํางานในทุกมิติอย่างต่อเนื่อง เพื่อแสดงผลการทํางานที่เป็นรูปธรรมมากขึ้น
วันนี้ (19 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบ รายงานการค้ามนุษย์ประจําปี 2566 (2023 Trafficking in Persons Report - TIP Report 2023) จัดให้ประเทศไทยอยู่ในระดับ 2 (Tier 2) ขอบคุณหน่วยงานที่เกี่ยวข้อง รัฐบาลพร้อมสนับสนุนการขจัดปัญหาการค้ามนุษย์ในไทยอย่างต่อเนื่อง และพร้อมปฏิบัติตามข้อเสนอแนะเพื่อผลสําเร็จที่ชัดเจนขึ้น
โฆษกประจําสํานักนายกรัฐมนตรี เปิดเผยว่า กระทรวงการต่างประเทศสหรัฐฯ เผยแพร่รายงานสถานการณ์การค้ามนุษย์ ประจําปี 2566 จัดอันดับให้ไทย อยู่ที่ระดับเทียร์ 2 (Tier 2) โดยระบุว่า รัฐบาลไทยมีความพยายามอย่างมากในการดําเนินการจัดการกับปัญหาการค้ามนุษย์ และแสดงให้เห็นถึงความพยายามที่เพิ่มขึ้นโดยรวมเมื่อเทียบกับการรายงานก่อนหน้านี้ ซึ่งความพยายามในที่นี้รวมถึงการเพิ่มจํานวนการสืบสวนคดีการค้ามนุษย์ การดําเนินคดี และการเริ่มสืบสวนสอบสวนอดีตเจ้าหน้าที่รัฐที่ถูกกล่าวหาว่าสมรู้ร่วมคิดอย่างน้อย 35 คน ในปี 2565 และตัดสินให้จําคุก 4 คน และรวมถึงประสิทธิภาพที่เพิ่มมากขึ้นของหน่วยงานของไทยในการค้นหาและยืนยันตัวตนของผู้ที่เป็นเหยื่อการค้ามนุษย์ การเริ่มใช้แผนปฏิบัติการว่าด้วยกลไกการส่งต่อระดับชาติ (National Referral Mechanism: NRM) และการฝึกอบรมเจ้าหน้าที่ผู้ปฏิบัติเกี่ยวกับการใช้ NRM เป็นต้น
ทั้งนี้ โฆษกประจําสํานักนายกรัฐมนตรี ยังได้เปิดเผยเพิ่มเติมว่า TIP Report เป็นการรวบรวมรายงานสถานการณ์การค้ามนุษย์ในประเทศต่าง ๆ โดยมีเป้าประสงค์เพื่อแสดงถึงความพยายามที่ประสบความสําเร็จในการป้องกันการค้ามนุษย์ และเพื่อกําจัดการค้ามนุษย์ให้หมดไป ซึ่งรายงานในปีนี้แสดงให้เห็นภาพรวมของความก้าวหน้าที่มั่นคงทั่วโลก โดยมีหลายสิบประเทศที่มีความก้าวหน้าอย่างมากในการป้องกันการค้ามนุษย์ การปกป้องผู้รอดชีวิต และการดําเนินคดีกับผู้ที่ก่ออาชญากรรมนี้
“นายกรัฐมนตรีให้ความสําคัญกับการแก้ไขปัญหาการค้ามนุษย์เป็นวาระแห่งชาติ ถือเป็นอาชญากรรมที่มีความซับซ้อน และละเมิดสิทธิมนุษยชนอย่างร้ายแรง รัฐบาลตระหนักถึงภัยอันตรายของการค้ามนุษย์ และให้ความสําคัญกับการป้องกันและปราบปราม โดยเฉพาะอย่างยิ่งการกระทําความผิดในรูปแบบใหม่ ๆ ผ่านช่องทางออนไลน์ที่เพิ่มมากขึ้น ซึ่งนายกรัฐมนตรีกําชับให้ทุกหน่วยงานบูรณาการการทํางานในทุกมิติอย่างต่อเนื่อง ตลอดจนปรับวิธีการทํางานให้สอดคล้องกับสถานการณ์โลก และแสดงผลการทํางานให้เป็นรูปธรรม” นายอนุชาฯ กล่าว
รัฐบาลไทย-ข่าวทำเนียบรัฐบาล-​รัฐมนตรีเกษตรฯ เชิญเที่ยวงานมหกรรมผลไม้และของดีป่าละอู ครั้งที่ 10 ประจำปี 2566 ระหว่างวันที่ 19 – 25 มิ.ย. 66
วันจันทร์ที่ 19 มิถุนายน 2566
​รัฐมนตรีเกษตรฯ เชิญเที่ยวงานมหกรรมผลไม้และของดีป่าละอู ครั้งที่ 10 ประจําปี 2566 ระหว่างวันที่ 19 – 25 มิ.ย. 66
​รัฐมนตรีเกษตรฯ เชิญเที่ยวงานมหกรรมผลไม้และของดีป่าละอู ครั้งที่ 10 ประจําปี 2566 ระหว่างวันที่ 19 – 25 มิ.ย. 66
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานเปิดโครงการมหกรรมผลไม้และของดีป่าละอู ครั้งที่ 10 ประจําปี 2566 ที่จัดขึ้นระหว่างวันที่ 19 – 25 มิถุนายน 2566 ณ ลานอเนกประสงค์องค์การบริหารส่วนตําบลห้วยสัตว์ใหญ่ โดยโครงการดังกล่าวมีวัตถุประสงค์เพื่อนําของดีของตําบลออกมาเผยแพร่ประชาสัมพันธ์ ไม่ว่าจะเป็นผลผลิตทางการเกษตร ทุเรียนป่าละอู ผลไม้นานาชนิด อีกทั้งส่งเสริมการท่องเที่ยวเชิงอนุรักษ์และเชิงสุขภาพหลากหลายรูปแบบ ทั้งการเผยแพร่วัฒนธรรมชาวไทยภูเขาเผ่ากระเหรี่ยง นอกจากนี้ ยังเป็นการส่งเสริมอาชีพ โดยเปิดตลาดให้ประชาชนในพื้นที่มีรายได้จากผลผลิต ผลิตภัณฑ์ของชุมชน และสร้างระบบการเรียนรู้ การมีส่วนร่วมการบริหารจัดการทรัพยากรของชุมชน โดยประชาชนของคนในชุมชนด้วยกันเอง ให้เป็นที่รู้จักในวงกว้าง
รัฐมนตรีว่าการกระทรวงเกษตรและสหกรณ์ กล่าวว่า ทุเรียนป่าละอูเป็นสินค้าที่ได้รับการขึ้นทะเบียน GI เป็นสินค้าที่เป็นอัตลักษณ์พื้นถิ่น ถือเป็นการการันตีคุณภาพ อย่างไรก็ตาม ทุเรียนเป็นสินค้าที่จะยังเติบโตอย่างต่อเนื่อง เราจึงต้องมีการรักษาคุณภาพ โดยไม่ตัดทุเรียนอ่อน ซึ่งที่ผ่านมาได้กําหนดเป็นนโยบายว่าจะไม่ผ่อนปรนเด็ดขาดให้กับทุเรียนที่ด้อยคุณภาพ และเน้นย้ํากับเจ้าหน้าที่ของกระทรวงเกษตรฯ ว่าอย่าปล่อยปะละเลย ต้องดําเนินการอย่างเด็ดขาด ไม่มีการละเว้น และไม่มีการรับผลประโยชน์อย่างแน่นอน นอกจากนี้ ยังได้มีการเจรจากับประเทศจีน เพื่อแก้ไขปัญหาเรื่องการส่งออกทุเรียนและสินค้าอีกหลายชนิด โดยมีการเจรจาเพิ่มเติมในสินค้าอินทผลัมด้วย
สําหรับสถานการณ์ภัยแล้ง ได้มอบหมายให้กรมชลประทานศึกษาแนวทางในการเพิ่มพื้นที่กักเก็บน้ํา ช่วยแก้ปัญหาอย่างยั่งยืน โดยให้ประสานกับหน่วยงานที่เกี่ยวข้องเพื่อสร้างความเข้าใจกับประชาชนให้พื้นที่ต่อไป
“ตั้งใจว่าจะวางมือทางการเมือง ตามที่ได้เคยพูดไว้ และพร้อมจะออกมาชนให้กับประเทศชาติ ยืนยันว่าตั้งแต่เป็นรัฐมนตรีว่าการกระทรวงแรงงาน และรัฐมนตรีว่าการกระทรวงเกษตรและสหกรณ์ รักษาศักดิ์ศรีของคนประจวบฯ เท่าชีวิต ไม่มีการทุจริตคอรัปชั่น และภูมิใจที่ได้มาดูแลพี่น้องเกษตรกรทั่วประเทศ อย่างไรก็ตาม เจ้าหน้าที่ของกระทรวงเกษตรฯ ทุกคน พร้อมที่จะเป็นส่วนหนึ่งในครอบครัวของพี่น้องประชาชน และเป็นกําลังในการพัฒนาประเทศต่อไป” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-ดีอีเอส เป็นวิทยากรในงานสัมมนาและรับฟังความคิดเห็นเกี่ยวกับร่างหลักการกฎหมายว่าด้วยเศรษฐกิจแพลตฟอร์ม
วันจันทร์ที่ 19 มิถุนายน 2566
ดีอีเอส เป็นวิทยากรในงานสัมมนาและรับฟังความคิดเห็นเกี่ยวกับร่างหลักการกฎหมายว่าด้วยเศรษฐกิจแพลตฟอร์ม
ดีอีเอส เป็นวิทยากรในงานสัมมนาและรับฟังความคิดเห็นเกี่ยวกับร่างหลักการกฎหมายว่าด้วยเศรษฐกิจแพลตฟอร์ม
วันนี้ (19 มิถุนายน 2566) ดร.เอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ร่วมเป็นวิทยากรในหัวข้อ "แนวทางการขับเคลื่อนกฎหมายว่าด้วยเศรษฐกิจแพลตฟอร์มของหน่วยงานภาครัฐ" ภายในงานสัมมนาและรับฟังความคิดเห็นเกี่ยวกับร่างหลักการกฎหมายว่าด้วยเศรษฐกิจแพลตฟอร์ม โดยมีหน่วยงานที่เกี่ยวข้องเข้าร่วมรับฟังการสัมมนาในหัวข้อดังกล่าว ณ โรงแรมโกลเด้นทิวลิป ซอฟเฟอริน กรุงเทพมหานคร
____________________
รัฐบาลไทย-ข่าวทำเนียบรัฐบาล-สหรัฐคงสถานะไทย “เทียร์ 2” ทุกหน่วยงานพร้อมเดินหน้าแก้ปัญหาการค้ามนุษย์ต่อเนื่อง
วันจันทร์ที่ 19 มิถุนายน 2566
สหรัฐคงสถานะไทย “เทียร์ 2” ทุกหน่วยงานพร้อมเดินหน้าแก้ปัญหาการค้ามนุษย์ต่อเนื่อง
.....
กระทรวงแรงงาน เผยกระทรวงการต่างประเทศสหรัฐอเมริกาได้แสดงรายงานสถานการณ์การค้ามนุษย์ ประจําปี ค.ศ. 2023 (Trafficking In Person (TIP) Report 2023) พบว่า ประเทศไทยยังคงได้รับการจัดอันดับให้อยู่ใน “Tier 2′′ เช่นเดียวกับปีที่ผ่านมา
.
โดยในปีที่ผ่านมา หน่วยงานที่เกี่ยวข้องได้ขับเคลื่อนการดําเนินการในด้านต่าง ๆ :
.
• ยกระดับสํานักงานเลขานุการศูนย์บัญชาการป้องกันการค้ามนุษย์ด้านแรงงานให้เป็น “หน่วยงานระดับกอง” สามารถสั่งการให้การปฏิบัติงานเกิดความคล่องตัว
• บังคับใช้มาตรฐานการปฏิบัติงาน (SOP) ตรวจคัดกรองเบื้องต้นเพื่อผู้ที่อาจเป็นผู้เสียหายจากการบังคับใช้แรงงานหรือบริการ
• เพิ่มขีดความสามารถของเจ้าหน้าที่ในการบังคับใช้กฎหมายที่เกี่ยวข้องกับการค้ามนุษย์
• เพิ่มพนักงานตรวจแรงงานในแรงงานกลุ่มเสี่ยง
.
ปัจจุบันได้ดําเนินการบูรณาการความร่วมมือกับหน่วยงานที่เกี่ยวข้อง เพื่อขับเคลื่อนนโยบายดังกล่าว เช่น
.
• การตรวจแรงงานที่ศูนย์ PIPO ในพื้นที่ 22 จังหวัดชายทะเล
• ตรวจแรงงานเชิงคุณภาพในสถานประกอบการทั่วไป
• ตรวจสถานประกอบกิจการที่เสี่ยงต่อการใช้แรงงานเด็ก แรงงานบังคับ การค้ามนุษย์ด้านแรงงาน
• ส่งเสริมให้สถานประกอบการนําแนวปฏิบัติการใช้แรงงานที่ดี (Good Labour Practices) ไปใช้
• ประสานความร่วมมือกับสหรัฐอเมริกาด้านการป้องกัน
.
อ่านเพิ่มเติม คลิกhttps://www.thaigov.go.th/news/contents/details/69320
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สำเร็จ! JOB EXPO THAILAND 2023 ปชช. ร่วมงานกว่า 6 หมื่นคน เสริมโอกาสด้านอาชีพให้คนไทย
วันจันทร์ที่ 19 มิถุนายน 2566
สําเร็จ! JOB EXPO THAILAND 2023 ปชช. ร่วมงานกว่า 6 หมื่นคน เสริมโอกาสด้านอาชีพให้คนไทย
.....
กระทรวงแรงงาน เผยผลการงาน JOB EXPO THAILAND 2023 ที่จัดขึ้น เมื่อวันที่ 8 - 10 มิ.ย. 66 ณ ศูนย์นิทรรศการและการประชุมไบเทค กรุงเทพฯ มีผู้สนใจเข้าร่วมงาน รวมทั้งสิ้น 65,324 คน ในจํานวนนี้มีผู้ลงทะเบียนสมัครทํางานในประเทศ 19,347 คน และสมัครงานผ่านระบบออนไลน์ 7,739 คน รวมใช้บริการสมัครงาน 33,957 ครั้ง
.
5 ตําแหน่งแรกที่คนสมัครมากที่สุด
พนักงานบริการลูกค้า
พนักงานขายในสถานประกอบการค้าปลีก
แรงงานด้านการผลิต
พนักงานบริการท่าอากาศยาน
และ เสมียน/พนักงานทั่วไป/พนักงานธุรการ
.
ขณะที่มีผู้แจ้งความประสงค์ไปทํางานที่ต่างประเทศ 7,009 คน โดย 5 อันดับแรก ที่แรงงานไทยสนใจไปทํางาน ได้แก่ สหรัฐอเมริกา ไต้หวัน ญี่ปุ่น อังกฤษ สาธารณรัฐเกาหลี
.
นอกจากนี้ ภายในงานยังมีการส่งเสริมการประกอบอาชีพให้กลุ่ม นักเรียน นักศึกษา ผู้สูงอายุ ผู้พิการ ทหารเตรียมปลดประจําการ ผู้พ้นโทษ และผู้ว่างงานได้มีงานทํา ผ่านกิจกรรมทดสอบความพร้อมทางอาชีพ การแนะแนวอาชีพ และบริการคลินิกอาชีพ เรียนรู้อาชีพผ่านโลกเสมือนจริง (Virtual reality : VR) ถือเป็นก้าวสําคัญที่ช่วยส่งเสริมให้คนไทยมีงานทํา เพิ่มทักษะในการสร้างอาชีพ ให้สอดคล้องกับความต้องการของตลาดแรงงานในปัจจุบัน
.
อ่านเพิ่มเติม คลิกhttps://www.thaigov.go.th/news/contents/details/69302
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​PM acknowledges Thailand’s rank at Tier 2 in United States Department of State’s 2023 TIP Report
วันจันทร์ที่ 19 มิถุนายน 2566
​PM acknowledges Thailand’s rank at Tier 2 in United States Department of State’s 2023 TIP Report
​PM acknowledges Thailand’s rank at Tier 2 in United States Department of State’s 2023 TIP Report
June 19, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha acknowledged the United States Department of State’s 2023 Trafficking in Persons (TIP) Report, which ranks Thailand at Tier 2.
According to the report, the Thai government demonstrated overall increasing efforts compared with the previous reporting period on its anti-trafficking capacity. These efforts included increasing the number of trafficking investigations, prosecutions, and convictions; and initiating investigations of 35 allegedly complicit officials in 2022 and sentencing four to terms of imprisonment, as well as identifying more trafficking victims, implementing the new National Referral Mechanism (NRM), and training officials on its use.
The Trafficking in Persons (TIP) represents an updated, global look at the nature and scope of trafficking in persons and the broad range of government actions to confront and eliminate it. The 2023 TIP Report reflects appreciable progress of several countries in combating trafficking, protecting victims, and prosecuting traffickers.
The Government Spokesperson emphasized the Prime Minister’s and Government’s strong commitment to prevent and suppress all forms of human trafficking, including online exploitation. Concerned agencies have been instructed to work in an integrative manner and improve relevant legal and operation frameworks, action, and prosecution in all dimensions in line with the global situation, in a bid to achieve tangible success in combating human trafficking of all forms.
รัฐบาลไทย-ข่าวทำเนียบรัฐบาล-เตือน! ถูกสุนัขแมวกัด ต้องฉีดวัคซีนหลังสัมผัสโรคทันที เพื่อป้องกัน "โรคพิษสุนัขบ้า"
วันจันทร์ที่ 19 มิถุนายน 2566
เตือน! ถูกสุนัขแมวกัด ต้องฉีดวัคซีนหลังสัมผัสโรคทันที เพื่อป้องกัน "โรคพิษสุนัขบ้า"
.....
กรมควบคุมโรค เผยสถานการณ์โรคพิษสุนัขบ้า จากการเฝ้าระวังโรคในระบบรายงานเฝ้าระวัง 506 โดยกองระบาดวิทยาว่า ตั้งแต่วันที่ 1 ม.ค. - 23 พ.ค.66 มีรายงานผู้เสียชีวิต 3 ราย (จ.ชลบุรี ระยอง และสุรินทร์)
.
ทั้งนี้ โรคดังกล่าว "ไม่มียารักษาจําเพาะ" แต่สามารถป้องกันได้ :
.
• นําสัตว์เลี้ยงไปรับวัคซีนป้องกันโรคพิษสุนัขบ้า
• ประชาชนที่ถูกสัตว์กัด/ข่วน หรือสัมผัสน้ําลายของสัตว์เข้าทางบาดแผล หรือเยื่อเมือกอ่อน ปฏิบัติดังนี้
.
> ล้างแผลด้วยน้ําสะอาดและสบู่ โดยให้น้ําไหลอย่างต่อเนื่องเป็นระยะเวลาอย่างน้อย 15 นาที
> รักษาบาดแผลโดยการใส่ยาฆ่าเชื้อ
> กักขังสัตว์ที่กัด/เลีย สังเกตอาการอย่างน้อย 10 วัน
> หากสุนัขหรือแมวเสียชีวิต ให้รีบแจ้งผู้นําชุมชนที่อยู่ใกล้ที่สุด และแจ้งปศุสัตว์ในพื้นที่
> พบแพทย์เพื่อ "รับวัคซีนหลังสัมผัสโรค" ที่สถานพยาบาลหลังถูกกัด ข่วน หรือสัมผัสน้ําลายสัตว์ดังกล่าว ปัจจุบันจะฉีดวัคซีนเพียง 4-5 ครั้งเท่านั้น
.
สอบถามข้อมูลเพิ่มเติมได้ที่ : สายด่วนกรมควบคุมโรค โทร. 1422
#ไทยคู่ฟ้า#สื่อสารรัฐบาลไทย
-------------------
Website :www.thaigov.go.th
Facebook/Twitter : ไทยคู่ฟ้า
YouTube : ไทยคู่ฟ้า ทําเนียบรัฐบาล
LINE/TikTok : ไทยคู่ฟ้า (@thaigov)
รัฐบาลไทย-ข่าวทำเนียบรัฐบาล-พม. หนุนเสริมทักษะแห่งอนาคตให้เด็ก เยาวชน พร้อมเปิดเพิ่ม รร.ครอบครัว สอนพ่อแม่สร้างพลังบวกเลี้ยงลูก ที่ จ.พิษณุโลก
วันจันทร์ที่ 19 มิถุนายน 2566
พม. หนุนเสริมทักษะแห่งอนาคตให้เด็ก เยาวชน พร้อมเปิดเพิ่ม รร.ครอบครัว สอนพ่อแม่สร้างพลังบวกเลี้ยงลูก ที่ จ.พิษณุโลก
พม. หนุนเสริมทักษะแห่งอนาคตให้เด็ก เยาวชน พร้อมเปิดเพิ่ม รร.ครอบครัว สอนพ่อแม่สร้างพลังบวกเลี้ยงลูก ที่ จ.พิษณุโลก
เมื่อวันที่ 16 มิ.ย. 66เวลา 08.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดพิษณุโลก ณ โรงเรียนบ้านกร่างวิทยาคม อําเภอเมือง จังหวัดพิษณุโลก เพื่อเป็นประธานในพิธีมอบเกียรติบัตรแก่เด็กและเยาวชนจังหวัดพิษณุโลกตามโครงการพัฒนาทักษะแห่งอนาคต (21st Century Skills) จํานวน 4 รุ่น รวม 260 คน ซึ่งได้รับการส่งเสริมให้มีการพัฒนา 3 ทักษะ/สมรรถนะที่จําเป็นในศตวรรษที่ 21 ประกอบด้วย 1) กลุ่มทักษะพื้นฐาน เช่น ทักษะด้านการเงิน วิชาการ เป็นต้น 2) กลุ่มทักษะที่ต้องนํามาใช้ในการจัดการกับปัญหาหรือความท้าทาย เช่น ทักษะการคิดเชิงวิพากษ์และเชิงสร้างสรรค์ การสื่อสาร และการทํางานร่วมกับผู้อื่น และ 3 ) กลุ่มทักษะที่ใช้ในการจัดการตัวเองกับสภาพสังคมที่เปลี่ยนแปลงไปอย่างรวดเร็ว เช่น ทักษะความเป็นผู้นําและความสามารถในการปรับตัว เป็นต้น จากนั้น เป็นประธานเปิดการอบรมอาสาสมัครพัฒนาสังคมและความมั่นคงของมนุษย์ (อพม.) ใหม่ จํานวน 70 คน เพื่อสร้างเครือข่ายของกระทรวง พม. ที่เข้มแข็ง คอยทําหน้าที่ชี้เป้า เฝ้าระวังปัญหาทางสังคมและช่วยเหลือกลุ่มเปราะบางในพื้นที่อย่างทั่วถึง ณ เทศบาลเมืองอรัญญิก อําเภอเมือง จังหวัดพิษณุโลก และเป็นประธานเปิดโครงการฝึกทักษะอาชีพและหลักปรัชญาเศรษฐกิจพอเพียงสู่การเรียนรู้ที่ยั่งยืน เพื่ออาหารเช้าสําหรับนักเรียนโรงเรียนบ้านทุ่งยาว อําเภอเนินมะปราง โดยได้ปล่อยพันธุ์ปลาเพื่อเป็นแหล่งอาหารเช้า
นายจุติ กล่าวต่อไปว่า นอกจากนี้ ได้เดินทางไปเปิดโรงเรียนครอบครัวเสริมสร้างพลังบวก ณ ศูนย์การเรียนรู้โรงเรียนบ้านเนินสะอาด อําเภอวังทอง เพื่อให้เป็นศูนย์กลางการเรียนรู้ของชุมชน สําหรับการส่งเสริมความรู้และพลังบวกให้กับพ่อแม่ ผู้ปกครอง หรือบุคคลที่ดูแลเด็กและเยาวชนในครอบครัว เพื่อให้เกิดการเลี้ยงดูอย่างถูกต้องเหมาะสม มีพัฒนาการที่สมวัย และมีทักษะที่จําเป็นต่อการดํารงชีวิต ซึ่งศูนย์แห่งนี้เกิดจากความร่วมมือระหว่างภาคีเครือข่ายทุกภาคส่วนทั้งภาครัฐ เอกชน ประชาสังคม และชาวชุมชน อีกทั้งมอบความช่วยเหลือต่างๆ แก่ ประชาชนและกลุ่มเปราะบางในพื้นที่ ได้แก่ 1) เงินสงเคราะห์สําหรับครอบครัวผู้ประสบปัญหาทางสังคม จํานวน 31 ราย 2) อุปกรณ์เครื่องเขียนสําหรับโรงเรียนบ้านเนินสะอาด 3) รถวีลแชร์สําหรับคนพิการที่ยากจน จํานวน 7 คัน และ 4) ถุงยังชีพสําหรับครอบครัวผู้ประสบปัญหาทางสังคม จํานวน 46 ราย
นายจุติ กล่าวเพิ่มเติมว่า วันนี้ ตนได้มาช่วยเหลือดูแลเรื่องที่อยู่อาศัยของประชาชนกลุ่มเปราะบาง โดยมามอบบ้านถวายราชสักการะตามโครงการ “อาสาสมัครทําความดีถวายองค์ราชัน วันละ 1 บาท” ประจําปี 2565 ให้แก่นางสมทรง เนียมหอม ณ บ้านเลขที่ 8/2 หมู่ 11 บ้านป่าคาย ตําบลท่าหมื่นราม อําเภอวังทอง จังหวัดพิษณุโลก ซึ่งได้รับการสนับสนุนจากสมาคมอาสาสมัครประชาสงเคราะห์จังหวัดพิษณุโลก
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-​Thai Govt encourages entrepreneurs to leverage privileges under RCEP Agreement
วันจันทร์ที่ 19 มิถุนายน 2566
19/06/2566
​Thai Govt encourages entrepreneurs to leverage privileges under RCEP Agreement
​Thai Govt encourages entrepreneurs to leverage privileges under RCEP Agreement
June 15, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed about the policy handed down by Prime Minister and Defense Minister Gen. Prayut Chan-o-cha to promote Thai entrepreneurs’ privileges under the Regional Comprehensive Economic Partnership (RCEP) Agreement.
RCEP was formally signed in 2020, and has now entered into force in all 15 member countries, with the Philippines being the last country to put the Agreement into effect on June 2, 2023. RCEP creates the world’s largest free trade area in terms of combined gross domestic product (GDP) of member countries, which is almost a third of the world’s GDP, and the market size, as the combined population of all the 15 member countries accounts for almost one-third of the world’s population. RCEP comprises the 10 ASEAN member states, Australia, China, Japan, Korea, and New Zealand. Through the RCEP Agreement, businesses in the region, particularly the micro, small and medium enterprises (MSME), can benefit not only from the market access commitments made by the member countries but also from a more liberal rules of origin that will provide businesses with broader options to source their production which could lead to increased productivity and competitiveness.
According to Ministry of Commerce’s Department of Foreign Trade, Thailand has greatly benefited from the RCEP Agreement. In January 2023, products exported to Australia, China, Japan, Korea, Singapore, Malaysia, Vietnam, Indonesia, and New Zealand under RCEP privileges worth US$97.04 in total, a significant increase of 1,039% from January 2022 when RCEP was officially taken into force in the country. Major export products under RCEP include lubricant, cassava strips, canned tuna, spark plug, among others. The Government Spokesperson added that the Government stands ready to provide help and advices to Thai entrepreneurs for them to leverage privileges under the RCEP Agreement and increase their productivity and competitiveness.
รัฐบาลไทย-ข่าวทำเนียบรัฐบาล-ผู้ตรวจฯ เดชา ลงพื้นที่ติดตามและรับฟังการดำเนินงานของบริษัท ไทยนำมันสำปะหลัง จำกัด ที่สมัครเข้าร่วมรับรางวัลอุตสาหกรรม
วันจันทร์ที่ 19 มิถุนายน 2566
19/06/2566
ผู้ตรวจฯ เดชา ลงพื้นที่ติดตามและรับฟังการดําเนินงานของบริษัท ไทยนํามันสําปะหลัง จํากัด ที่สมัครเข้าร่วมรับรางวัลอุตสาหกรรม
ผู้ตรวจฯ เดชา ลงพื้นที่ติดตามและรับฟังการดําเนินงานของบริษัท ไทยนํามันสําปะหลัง จํากัด ที่สมัครเข้าร่วมรับรางวัลอุตสาหกรรม
วันที่ 15 มิถุนายน 2566 นายสุรศักดิ์ อักษรกุล รองผู้ว่าราชการจังหวัดอุดรธานี ร่วมกับ นายเดชา จาตุธนานันท์ ผู้ตรวจราชการกระทรวงอุตสาหกรรม นายฐิติณัฎฐ์ มุณีรัตน์ อุตสาหกรรมจังหวัดอุดรธานี และคณะเจ้าหน้าที่ ลงพื้นที่ตรวจติดตามและรับฟังการดําเนินงานของสถานประกอบการที่จะสมัครเข้ารับรางวัลอุตสาหกรรม ของบริษัท ไทยนํามันสําปะหลัง จํากัด ที่มีการนํากากและเปลือกมันมาให้ชุมชนให้เป็นวัตถุดิบในการเพาะเห็ดฟาง ช่วยลดต้นทุนและสร้างรายได้ให้ชุมชน ตามแนวทางขับเคลื่อน “MIND" ใช้ “หัว” และ “ใจ” ปั้นอุตสาหกรรมคู่ชุมชน ให้สมดุลและยั่งยืน
ทั้งนี้ คณะผู้บริหารและเจ้าหน้าที่ ได้ลงพื้นที่เยี่ยมครัวเรือนที่เข้าร่วมโครงการเพาะปลูกเห็ดฟางจากการสนับสนุนกากมันสําปะหลัง จาก บริษัท ไทยนํามันสําปะหลัง จํากัด โดยปัจจุบันสามารถจําหน่ายเห็ดฟางสร้างรายได้ให้ครอบครัวถึง 90,000 บาทต่อเดือน นับได้ว่าเป็นต้นแบบการดําเนินงานตามแนวทาง 4 มิติ ของกระทรวงอุตสาหกรรม ที่ทําให้ภาคอุตสาหกรรมเป็นที่รักและสามารถอยู่ร่วมกับชุมชนได้
รัฐบาลไทย-ข่าวทำเนียบรัฐบาล-กรมศุลกากรทำลายของกลาง รวมมูลค่ากว่า 57 ล้านบาท
วันจันทร์ที่ 19 มิถุนายน 2566
19/06/2566
กรมศุลกากรทําลายของกลาง รวมมูลค่ากว่า 57 ล้านบาท
นายพงศ์เทพ บัวทรัพย์ รองอธิบดีกรมศุลกากร รักษาการในตําแหน่ง ที่ปรึกษาด้านพัฒนาระบบควบคุมทางศุลกากร เป็นประธานในพิธีนําของกลางที่คดีถึงที่สุดไปทําลาย ดยของกลางที่นําไปทําลาย รวมมูลค่ากว่า 57 ล้านบาท ณ ห้องโถง อาคาร 1 กรมศุลกากร
วันนี้ (19 มิถุนายน 2566) เวลา 10.00 น. นายพงศ์เทพ บัวทรัพย์ รองอธิบดีกรมศุลกากร รักษาการในตําแหน่ง ที่ปรึกษาด้านพัฒนาระบบควบคุมทางศุลกากร เป็นประธานในพิธีนําของกลางที่คดีถึงที่สุดไปทําลาย พร้อมด้วยนายถวัลย์ รอดจิตต์ ผู้อํานวยการกองสืบสวนและปราบปราม พ.ต.อ.วงศ์ปกรณ์ เปรมกุลนันท์ รอง ผบก. กองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ปอศ.) พ.ต.ต. สตพงษ์ เชื้อมหาวรรณ ผู้อํานวยการส่วนคดีทรัพย์สินทางปัญญา 3 กรมสวบสวนคดีพิเศษ นางสาวเขมะศิริ นิชชากร ผู้อํานวยการกองป้องปรามการละเมิดทรัพย์สินทางปัญญา กรมทรัพย์สินทางปัญญา และผู้แทนจากกองบังคับการตํารวจสืบสวนสอบสวนอาชญากรรมทางเทคโนโลยี (สอท.) ร่วมพิธีดังกล่าว โดยของกลางที่นําไปทําลาย รวมมูลค่ากว่า 57 ล้านบาท ณ ห้องโถง อาคาร 1 กรมศุลกากร
นายพงศ์เทพ บัวทรัพย์ รองอธิบดีกรมศุลกากร รักษาการในตําแหน่ง ที่ปรึกษาด้านพัฒนาระบบควบคุมทางศุลกากร เปิดเผยว่า กรมศุลกากร ร่วมกับ กองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ปอศ.) และกองบังคับการตํารวจสืบสวนสอบสวนอาชญากรรมทางเทคโนโลยี (สอท.) ได้จับกุมและตรวจยึดของกลาง อาทิ เครื่องสําอาง บารากู่ บุหรี่ บุหรี่ไฟฟ้า สินค้าละเมิดลิขสิทธิ์ สินค้าละเมิดเครื่องหมายการค้า และอื่น ๆ จํานวนทั้งสิ้น 1,295,875 ชิ้น คิดเป็นมูลค่าทั้งหมด 57,349,633 บาท โดยเป็นการกระทําความผิดฐาน “มีไว้ในครอบครองซึ่งบุหรี่ไฟฟ้า ที่เป็นสิ่งของต้องห้ามนําเข้ามาในราชอาณาจักร ช่วยซ่อนเร้น ช่วยจําหน่าย ช่วยพาเอาไปเสีย ซื้อ จํานํา หรือรับไว้โดยประการใด ซึ่งสิ่งของอันตนรู้ว่าเป็นของที่ยังมิได้ผ่านพิธีการศุลกากร หรือเคลื่อนย้ายของออกไปจากยานพาหนะ คลังสินค้าทัณฑ์บน โรงพักสินค้า ที่มั่นคง ท่าเรือรับอนุญาต หรือเขตปลอดอากร โดยไม่ได้รับอนุญาตจากพนักงานศุลกากร” อีกทั้ง สินค้าบางรายการมีการลอกเลียนแบบและมีการลักลอบนําเข้ามาในราชอาณาจักร ถือเป็นการละเมิดทรัพย์สินทางปัญญา โดยประเทศไทยได้มีข้อตกลงที่จะร่วมมือในการป้องกันและปราบปรามการลักลอบนําเข้าสินค้าที่มีการละเมิดทรัพย์สินทางปัญญา เพื่อให้เกิดการยอมรับในระดับสากล รวมถึงสร้างมาตรฐานการปกป้องสังคม เพื่อประโยชน์ทางการค้าของผู้ประกอบการที่สุจริตและประชาชนทั่วไป
นายพงศ์เทพฯ กล่าวต่ออีกว่า กรมศุลกากรจะนําของกลางที่คดีได้ถึงที่สุดและตกเป็นของแผ่นดินตามกฎหมาย ไปทําลายโดยวิธีการเผาทําลาย ณ โรงกําจัดขยะผลิตไฟฟ้าเพื่อสิ่งแวดล้อม ศูนย์กําจัดมูลฝอยหนองแขม ซึ่งอยู่ในการกํากับดูแลของบริษัท ซีแอนด์จี เอ็นไวรอนเมนทอล โปรเท็คชั่น (ประเทศไทย) จํากัด ในวันที่ 19 - 21 มิถุนายน 2566 และทุบทําลายโดยใช้รถบด ณ บริษัท โกลเด้นดีพ (ประเทศไทย) จํากัด ในวันที่ 22 มิถุนายน 2566
รัฐบาลไทย-ข่าวทำเนียบรัฐบาล-ประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้
วันจันทร์ที่ 19 มิถุนายน 2566
ประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้
รองปลัด ฯ นายอภัย ประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้ ประจําปีงบประมาณ พ.ศ.2566
วันจันทร์ที่ 19 มิถุนายน 2566 นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้ ประจําปีงบประมาณ พ.ศ.2566 ผ่านการประชุมทางไกลออนไลน์ (Zoom Meeting) โดยติดตามความก้าวหน้ารายสินค้าที่สําคัญดังนี้
1) กาแฟ ติดตามความก้าวหน้าการปลูกกาแฟ และความต้องการปลูกกาแฟ ในสวนยางพาราและสวนมะพร้าว เกษตรกรมีความต้องการเพิ่มพื้นที่ปลูกกาแฟโรบัสต้า โดยความต้องการปลูก เป็นการส่งเสริมการปลูกกาแฟในสวนผลไม้แบบผสมผสาน/แนวริมแปลงเป็นแนวรั้วกันชน
2) พืชอาหารสัตว์ การเตรียมพื้นที่เพาะปลูกพืชอาหารสัตว์ ดําเนินการส่งเสริมให้มีการปลูกอาหารสัตว์ใช้เลี้ยงสัตว์ในระยะยาวให้มากขึ้น ในพื้นที่จังหวัดชายแดนภาคใต้
3) โคเนื้อ การคัดเลือกกลุ่มเข้าร่วมโครงการโคบาลชายแดนใต้ ปัจจุบัน ลุ่มเกษตรกรส่งใบสมัคร เข้าร่วมแล้ว 5 กลุ่ม จาก 6 กลุ่ม ซึ่งอยู่ระหว่างตรวจสอบเอกสาร และจะมีการประชุมคณะกรรมกาขับเคลื่อนโครงการโคบาลชายแดนใต้ เพื่อลงประเมินพื้นที่ต่อไป
รัฐบาลไทย-ข่าวทำเนียบรัฐบาล-ขสมก. จัดเดินรถเฉพาะกิจให้บริการฟรี พิธีพระราชทานปริญญาบัตร มสธ.
วันจันทร์ที่ 19 มิถุนายน 2566
ขสมก. จัดเดินรถเฉพาะกิจให้บริการฟรี พิธีพระราชทานปริญญาบัตร มสธ.
เส้นทางอิมแพค - มสธ.ระหว่างวันที่ 22 - 25 มิถุนายน 2566
นายกิตติกานต์ จอมดวง จารุวรพลกุลผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า มหาวิทยาลัยสุโขทัยธรรมาธิราช (มสธ.) ได้กําหนดจัดพิธีพระราชทานปริญญาบัตรแก่ผู้สําเร็จการศึกษา ปีการศึกษา 2563 - 2564 ณ อาคารอเนกนิทัศน์ มสธ. อําเภอปากเกร็ด จังหวัดนนทบุรี โดยจัดซ้อมใหญ่ ระหว่างวันที่ 22 - 23 มิถุนายน 2566 และพิธีพระราชทานปริญญาบัตร ระหว่างวันที่ 24 - 25 มิถุนายน 2566 มสธ. ได้ขอความร่วมมือบัณฑิตและผู้ที่เดินทางมาร่วมแสดงความยินดี นํารถยนต์ส่วนบุคคลไปจอดที่อิมแพค (ลานโกลบอล) เพื่อลดปัญหาด้านการจราจร
องค์การขนส่งมวลชนกรุงเทพ (ขสมก.) ได้จัดเดินรถโดยสารธรรมดา (รถเฉพาะกิจ) ให้บริการฟรี จํานวน 6 คัน เส้นทางอิมแพค (ลานโกลบอล) - มสธ. ระหว่างวันที่ 22 - 25 มิถุนายน 2566 เพื่อรับ - ส่งบัณฑิต และผู้ที่มาร่วมแสดงความยินดีเดินทางจากอิมแพค (ลานโกลบอล) ไปยัง มสธ. (ประตู 3) ได้อย่างสะดวกและปลอดภัย ความถี่ในการปล่อยรถทุก ๆ 15 นาที หรือปล่อยรถให้สอดคล้องกับจํานวนผู้ใช้บริการในแต่ละช่วงเวลา โดยจัดเดินรถเฉพาะกิจแบ่งเป็น 2 ช่วง ดังนี้
- ช่วงที่ 1 วันซ้อมใหญ่ วันที่ 22 - 23 มิถุนายน 2566 ให้บริการตั้งแต่เวลา 05.00 - 17.00 น.
- ช่วงที่ 2 พิธีพระราชทานปริญญาบัตร วันที่ 24 - 25 มิถุนายน 2566 ให้บริการตั้งแต่เวลา 05.00 - 22.00 น.
รัฐบาลไทย-ข่าวทำเนียบรัฐบาล-“เอนก” รัฐมนตรีอุดมศึกษาฯ เอาจริง สั่งดำเนินคดีรับจ้างทำวิจัยและวิทยานิพนธ์
วันจันทร์ที่ 19 มิถุนายน 2566
“เอนก” รัฐมนตรีอุดมศึกษาฯ เอาจริง สั่งดําเนินคดีรับจ้างทําวิจัยและวิทยานิพนธ์
“เอนก” รัฐมนตรีอุดมศึกษาฯ เอาจริง สั่งดําเนินคดีรับจ้างทําวิจัยและวิทยานิพนธ์ พร้อมให้สํานักงานปลัดกระทรวง อว. ส่งหนังสือถึงทุกมหาวิทยาลัยหากพบนักวิจัย อาจารย์และนักศึกษาร่วมกระทําผิดให้ดําเนินการตามกฎหมาย
ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า จากที่มีเพจเฟซบุ๊ก เว็บไซต์ ที่โฆษณารับทําวิจัยและวิทยานิพนธ์ปรากฏในสื่อออนไลน์และออฟไลน์ต่างๆ จึงได้ให้กระทรวง อว. ตรวจสอบข้อมูล เนื่องจากการดําเนินการดังกล่าวผิดกฎหมายและจริยธรรมการวิจัย ส่งผลเสียต่อความน่าเชื่อถือของระบบการศึกษาและวิจัย จึงให้ดําเนินคดีตามกฎหมาย รวมถึงผู้ที่จ้างวาน ผู้รับจ้างและผู้ร่วมไม่ว่าจะเป็นนักวิจัย อาจารย์หรือนักศึกษาก็จะต้องถูกดําเนินคดีให้ได้รับโทษตามกฎหมายเช่นกัน
ด้าน ศ.ดร.นพ.สิริฤกษ์ ทรงศิวิไล ปลัดกระทรวง อว. กล่าวว่า ได้สั่งการให้ทางกองกฏหมายของสํานักงานปลัดกระทรวง อว. ดําเนินการตรวจสอบข้อมูลจากแหล่งต่างๆ ตลอดจนในเพจเฟซบุ๊ก การโฆษณาในสื่อออนไลน์และออฟไลน์ที่กระทําการดังกล่าวจนมีข้อมูลเป็นที่แน่ชัดแล้ว โดยการจ้างทํางานวิจัย ผลงานวิทยานิพนธ์ เป็นความผิดทางอาญาตามมาตรา 70 แห่ง พ.ร.บ. อุดมศึกษา พ.ศ.2562 ซึ่งระบุว่า ห้ามมิให้ผู้ใด จ้าง วาน ใช้ให้ผู้อื่นทําผลงานทางวิชาการเพื่อไปใช้ในการเสนอเป็นส่วนหนึ่งของการศึกษาในหลักสูตรการศึกษาระดับอุดมศึกษาหรือเพื่อไปใช้ในการทําผลงานซึ่งเป็นส่วนหนึ่งของการขอตําแหน่งทางวิชาการ หรือเสนอขอปรับปรุงการกําหนดตําแหน่ง การเลื่อนตําแหน่ง การเลื่อนวิทยฐานะหรือการให้ได้รับเงินเดือนหรือเงินอื่นในระดับที่สูงขึ้น ทั้งนี้ไม่ว่าจะมีประโยชน์ตอบแทนหรือไม่ก็ตาม และห้ามมิให้ผู้ใดรับจ้างหรือรับดําเนินการตามวรรคหนึ่ง เพื่อให้ผู้อื่นนําผลงานนั้นไปใช้ประโยชน์ในการดําเนินการตามวรรคหนึ่ง เว้นแต่เป็นการช่วยเหลือโดยสุจริตตามสมควร หากผู้ใดฝ่าฝืนต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ ทั้งนี้อว.ได้เข้าแจ้งความต่อกองบังคับการตํารวจสืบสวนสอบสวนอาชญากรรมทางเทคโนโลยี (สอท.) เพื่อดําเนินคดีกับผู้ดําเนินการดังกล่าวแล้ว นอกจากนี้ สํานักงานปลัดกระทรวง อว. ยังได้แจ้งกับมหาวิทยาลัยทุกแห่งให้ดูแล ติดตาม ตรวจสอบ มิให้มีการรับจ้างทําวิจัยและวิทยานิพนธ์ รวมทั้งดูแลบุคลากรและนักศึกษามิให้นักวิจัย อาจารย์และนักศึกษา ร่วมกระทําผิดไม่ว่าจะเป็นการจ้าง วาน หรือรับดําเนินการ
“ทั้งนี้ ขอให้มหาวิทยาลัยดูแลอย่างเคร่งครัด หากพบนักวิจัย อาจารย์และนักศึกษาที่กระทําผิดให้ดําเนินการตามกฏหมายทันที” ปลัดกระทรวง อว. กล่าว